**ΠΑΘΗΤΙΚΗ ΦΩΝΗ:**

**ΠΑΘΗΤΙΚΟΣ ΜΕΛΛΟΝΤΑΣ ΚΑΙ ΠΑΘΗΤΙΚΟΣ ΑΟΡΙΣΤΟΣ:**

Στην α.ε. τα ρήματα στη μέση και παθητική διάθεση έχουν τις ίδιες καταλήξεις. Εξαίρεση αποτελούν ο μέλλοντας και ο αόριστος, που σχηματίζουν διαφορετικούς τύπους στην παθητική διάθεση· μάλιστα μερικά ρήματα σχηματίζουν δύο ζεύγη παθητικών χρόνων, τους πρώτους (α΄) και τους δεύτερους (β΄) παθητικούς χρόνους.

**Παθητικός Μέλλοντας α'**

 Για να σχηματίσουμε τον α' παθητικό μέλλοντα, προσθέτουμε ανάμεσα στο θέμα και στην ολική κατάληξη του μέσου μέλλοντα το πρόσφυμα -**θη**-

|  |  |  |
| --- | --- | --- |
| θέμα | πρόσφυμα | κατάληξη μέλλοντα μέσης φωνής |
| λυ | -θη- | σομαι |

|  |  |
| --- | --- |
| **Οριστική** | **Ευκτική** |
| λυ-θή-σομαι λυ-θή-σει λυ-θή-σεται λυ-θη-σόμεθα λυ-θή-σεσθε λυ-θή-σονται | λυ-θη-σοίμην λυ-θή-σοιο λυ-θή-σοιτο λυ-θη-σοίμεθα λυ-θή-σοισθε λυ-θή-σοιντο |
| Απαρέμφατο | λυ-θή-σεσθαι |
| Μετοχή | λυ-θη-σόμενος λυ-θη-σομένη λυ-θη-σόμενον |

**Παθητικός Αόριστος α'**

Για να σχηματίσουμε τον α' παθητικό αόριστο θα πάρουμε το θέμα του ρήματος, βάζοντας στην αρχή την αύξηση, προσθέτουμε το πρόσφυμα -θη- και στο τέλος βάζουμε την κατάληξη:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **αύξηση https://users.sch.gr/ipap/Ellinikos%20Politismos/Yliko/Theoria%20arxaia/eikones/arrow_orange_down.PNG** | | | **θέμα ρήματος https://users.sch.gr/ipap/Ellinikos%20Politismos/Yliko/Theoria%20arxaia/eikones/arrow_orange_down.PNG** |  | **πρόσφυμα -θη https://users.sch.gr/ipap/Ellinikos%20Politismos/Yliko/Theoria%20arxaia/eikones/arrow_orange_down.PNG** |  |  |  |  |
| **οριστική** |  | ἐ- | λύ | - | θη | - | ν | **←** | **καταλήξεις** |

|  |  |  |  |
| --- | --- | --- | --- |
| **οριστική** | **υποτακτική** | **ευκτική** | **προστακτική** |
| ἐ-λύ-θη-ν | λυ-θῶ | λυ-θείη-ν | — |
| ἐ-λύ-θη-ς | λυ-θῇ-ς | λυ-θείη-ς | λύ-θη-τι |
| ἐ-λύ-θη | λυ-θῇ | λυ-θείη | λυ-θή-τω |
| ἐ-λύ-θη-μεν | λυ-θῶ-μεν | λυ-θείη-μεν, λυ-θεῖ-μεν | — |
| ἐ-λύ-θη-τε | λυ-θῆ-τε | λυ-θείη-τε, λυ-θεῖ-τε | λύ-θη-τε |
| ἐ-λύ-θη-σαν | λυ-θῶ-σι | λυ-θείη-σαν, λυ-θεῖ-εν | λυ-θέ-ντων, λυ-θή-τωσαν |
| **απαρέμφατο** | λυ-θῆ-ναι | **μετοχή** | λυ-θείς, λυ-θεῖσα, λυ-θέν |

**Παρατηρήσεις**

 ✦ Τα **αφωνόληκτα** ρήματα ακολουθούν τους ίδιους κανόνες σχηματισμού και την ίδια κλίση στον παθητικό μέλλοντα και αόριστο, αλλά μεταβάλλουν τον χαρακτήρα τους μπροστά από το -**θ**- του χρονικού προσφύματος -**θη**-/-**θε**-, όπως φαίνεται παρακάτω:

αφωνόληκτα

π.χ. λείπομαι → (θ. λειπ-) λειφθήσομαι, ἐλείφθην

λαμβάνομαι → (θ. λαβ-) ἐλήφθην

κηρύττομαι → (θ. κηρυκ-) κηρυχθήσομαι, ἐκηρύχθην

πείθομαι → (θ. πειθ-) πεισθήσομαι, ἐπείσθην

✦ **Μερικά ρήματα** σχηματίζουν τον παθητικό μέλλοντα και αόριστο α΄ με την **προσθήκη ενός -σ- πριν από το πρόσφυμα -θη-**, παρόλο που δεν είναι οδοντικόληκτα, π.χ.

ἀκούομαι → ἀκουσθήσομαι, ᾐκούσθην

κελεύομαι → κελευσθήσομαι, ἐκελεύσθην

**Παθητικός Μέλλοντας β'**

 Μερικά ρήματα σχηματίζουν τον παθητικό μέλλοντα και αόριστο με την προσθήκη μετά το θέμα του προσφύματος **-η-/-ε-** αντί για **-θη-/-θε-**, π.χ. γραφ-ή-σομαι, ἐγράφ-η-ν. Έτσι σχηματίζονται ο **β΄ παθητικός μέλλοντας και ο β΄παθητικός αόριστος**.

Ο παθητικός μέλλοντας και αόριστος β΄ κλίνονται όπως και οι αντίστοιχοι πρώτοι παθητικοί χρόνοι με τη μόνη διαφορά ότι το β΄ ενικό προστακτικής έχει κατάληξη -**θι** (αντί για -τι), π.χ. γράφη-θι.

|  |  |  |  |
| --- | --- | --- | --- |
| **Οριστική** | **Ευκτική** | **Απαρέμφατο** | **Μετοχή** |
| γραφ-ή-**σομαι** γραφ-ή-**σει** γραφ-ή-**σεται** γραφ-η-**σόμεθα** γραφ-ή-**σεσθε** γραφ-ή-**σονται** | γραφ-η-**σοίμην** γραφ-η-**σοιο** γραφ-ή-**σοιτο** γραφ-η-**σοίμεθα** γραφ-ή-**σοισθε** γραφ-ή-**σοιντο** | γραφ-ή-**σεσθαι** | γραφ-η-**σόμενος** γραφ-η-**σομένη** γραφ-η-**σόμενον** |

**Παθητικός Αόριστος β'**

|  |  |  |  |  |  |
| --- | --- | --- | --- | --- | --- |
| **Οριστιή** | **Υποτακτική** | **Ευκτική** | **Προστακτική** | **Απαρέμφατο** | **Μετοχή** |
| ἐγράφη**ν** ἐγράφ**ης** ἐγράφ-**η** ἐγράφ-**η-μεν** ἐγράφ-**η-τε** ἐγράφ-**η-σαν** | γραφ-**ῶ** γραφ-**ῇς** γραφ-**ῇ** γραφ-**ῶμεν** γραφ-**ῆτε** γραφ-**ῶσι** | γραφ-**είην** γραφ-**είης** γραφ-**είη** γραφ-**είημεν** (ή **εῖμεν**) γραφ-**είητε** (ή **εῖτε**) γραφ-**είησαν** (ή **εῖεν**) | γράφ-**η-θι** γραφ-**ή-τω**   γράφ-**ητε** γραφ-**έ-ντων** | γραφ-**ῆ-ναι** | γραφ-**εὶ-ς** γραφ-**εῖσα** γραφ-**ὲν** |

**ΠΡΟΣΟΧΗ**

Τα ρήματα με μονοσύλλαβο ρηματικό θέμα με φωνήεν **ε**τρέπουν στους δεύτερους παθητικούς χρόνους το **ε**σε **α** βραχύχρονο:

κλέπτω (θ. κλ**ε**π) > ἐ-κλ**ά**-πην, πλέκω (θ. πλ**ε**κ) > ἐ-πλ**ά**-κην

Εξαιρούνται τα σύνθετα του -λέγω (συλλέγω): συλ-λεγ-ήσομαι

Όσα ρήματα έχουν μονοσύλλαβο ρηματικό θέμα με φωνήεν **η**συστέλλουν στους β' παθητικούς χρόνους το **η**σε **α**βραχύχρονο:(σ**ή**π-ω) σαπ-ήσομαι, ἐ-σ**ά**-πην

Εξαιρείται το απλό πλήττω (θ. πλ**η**γ-) πληγ-**ή**σομαι, ἐ-πλ**ή**γ-ην

**Βιβλιογραφία**

 1. Γραμματική της Αρχαίας Ελληνικής, Μιχ. Χ. Οικονόμου, ΟΕΔΒ

2. Γραμματική της Αρχαίας Ελληνικής Γλώσσης, Αχ. Τζάρτζανος, ΟΕΔΒ

3. Γραμματική Αρχαίας Ελληνικής, Λιναρδής Ιωάννης, εκδ. Χατζηθωμά, Θεσσαλονίκη, 2007

4. [Συμφραστικός πίνακας λέξεων του Ανθολογίου Αττικής Πεζογραφίας](http://www.greek-language.gr/greekLang/ancient_greek/tools/corpora/concordance/index.html" \t "_blank)

 © Γιάννης Παπαθανασίου